Oʻzbekiston Respublikasi Davlat madhiyasi

Oʻzbekiston Respublikasining Davlat Madhiyasi haqidagi qaror 1992-yilning 10-dekabrida Oʻzbekiston Respublikasi Yuqori Kengashining 20-chaqirigʻida qabul qilingan. Ushbu madhiya 1992-yildan hozirgi paytgacha Oʻzbekiston Respublikasining madhiyasi hisoblanadi.

Oʻzbekiston Respublikasining Davlat Madhiyasi O'zbekiston xalq shoiri Abdulla Oripov soʻzi, Oʻzbekiston xalq bastakori Mutal Burhonovning musiqasi hisoblanadi.

 Matni 
 Serquyosh, hur oʻlkam, elga baxt, najot,
 Sen oʻzing doʻstlarga yoʻldosh, mehribon!
 Yashnagay to abad ilmu fan, ijod,
 Shuhrating porlasin toki bor jahon!

 Naqarot:
 Oltin bu vodiylar — jon Oʻzbekiston,
 Ajdodlar mardona ruhi senga yor!
 Ulugʻ xalq qudrati joʻsh urgan zamon,
 Olamni mahliyo aylagan diyor!

 Bagʻri keng oʻzbekning oʻchmas iymoni,
 Erkin, yosh avlodlar senga zoʻr qanot!
 Istiqlol mashʼali, tinchlik posboni,
 Haqsevar, ona yurt, mangu boʻl obod!

 Naqarot:
 Oltin bu vodiylar — jon Oʻzbekiston,
 Ajdodlar mardona ruhi senga yor!
 Ulugʻ xalq qudrati joʻsh urgan zamon,
 Olamni mahliyo aylagan diyor!

 Majburiy ijro etish holatlari 

Oʻzbekiston Respublikasining „Oʻzbekiston Respublikasining davlat madhiyasi toʻgʻrisida“gi qonuniga muvofiq madhiya quyidagi holatlarda ijro etilishi shart:
 Oʻzbekiston Respublikasi Prezidenti lavozimiga kirishganidan — qasamyod qabul qilganidan keyin;
 Oʻzbekiston Respublikasi Oliy Majlisi Qonunchilik palatasi va Oʻzbekiston Respublikasi Oliy Majlisi Senati yalpi majlislarining ochilish va yopilishida.
 Manbalar 

 Havolalar  

Turkum:Oʻzbekiston